Lembit Kolk

Lembit Kolk (sündinud 18. juulil 1944 Helme vallas Valgamaal) on Eesti kergejõustiklane, karatetreener (vaadatud 07.02.2016) ja politseiametnik.

 Elukäik 
Kolk veetis noorusaja Tõrvas ja lõpetas 1972. aastal Tallinna Pedagoogilise Instituudi kehakultuuriteaduskonna.K-komando looja Lembit Kolk: elu käis toona noateral

Ta võitis aastatel 1969–1975 Eesti meistrivõistlustel teivashüppes 2 kuldmedalit ja 6 hõbemedalit, osales 1970–1982 ka karatevõistlustel ja oli 1978–1992 Eesti karatekoondise peatreener. 

Kolk oli aastal 1991 Eesti Politseiakadeemias käsitsivõitluse õpetaja, 1992–2003 Politseiameti K-komando politseikomissar. 2003. aastal asus ta abikaasa Linda töökohustuste tõttu elama Türki.

Kolk on asutanud karatekooli Lembitu, töötanud Tallinna 1. keskkoolis kehalise kasvatuse õpetajana ning olnud kaskadöör ja aastatel 2009–2013 Haabersti halduskogu esimees.

2016. aastal ilmus tema elulooraamat – ajakirjanik Enno Tammeri "Raudse rusika looja. Lembit Kolk ja K-komando".

Kolk oli aastatel 2006–2014 Sotsiaaldemokraatliku Erakonna liige ja kuulub 2017. aastast Reformierakonda. Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 230 häält ning ei osutunud valituks. Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 59 häält ning ei osutunud valituks.

 Isiklikku 
Tema poeg on karateka, kergejõustiklane ja politseiametnik Ivo Kolk.

Viited

Välislingid

Kategooria:Eesti kergejõustiklased
Kategooria:Eesti karatekad
Kategooria:Eesti politseinikud
Kategooria:Gustav Adolfi Gümnaasiumi õpetajad
Kategooria:Eesti kehalise kasvatuse õpetajad
Kategooria:Eesti treenerid
Kategooria:Sündinud 1944